[{"text_idx": "#000003", "text": "Cwrdd a\u0302 Jemima Williams \u2013 Llundain"}, {"text_idx": "#000004", "text": "Homeblog-cyCwrdd a\u0302 Jemima Williams \u2013..."}, {"text_idx": "#000006", "text": "Jemima, cefaist dy fagu ger Aberystwyth \u2013 dwed ychydig am dy blentyndod gwledig."}, {"text_idx": "#000007", "text": "Cefais fy ngeni yn Lloegr, ond symudon ni i fferm deuluol fy nhad yn Nhrefenter, ger Aberystwyth pan oeddwn yn chwe mis oed, felly dwi\u2019n teimlo fy mod yn Gymraes. Roedd hi\u2019n anhygoel i dyfu fyny ar Fynydd Bach yng nghanol nunlle. Roedd fy mamgu a\u2019n nhadcu yn byw drws nesaf, gydag aelodau eraill o\u2019r teulu wedi dotio o gwmpas y mynydd. Mae\u2019r fferm ddefaid wedi bod yn y teulu ers cenedlaethau, ac mae fy rhieni yn dal i fyw yno. Es i ysgol fach Gymreig o\u2019r enw Ysgol Myfenydd, ble dim ond pedwar ohonom oedd yn y dosbarth \u2013 roedd hi\u2019n wych!Ti\u2019n byw yn Llundain bellach, ond wyt ti\u2019n dod yn o\u0302l i Gymru\u2019n aml?"}, {"text_idx": "#000008", "text": "Treuliais i a fy ngw\u0302r a\u2019n merch 22 mis oed, Elodie, can diwrnod yno yn ystod y cyfnod clo \u2013 doeddwn i ddim wedi bwriadu gwneud! Ond roedd hi\u2019n wych i dreulio peth amser gydag ein teulu mewn ardal mor brydferth. Roedd hi hefyd yn anhygoel i weld fy merch yn chwarae yn yr awyr agored yn y mwd ac yn rhedeg o gwmpas y fferm fel roeddwn i\u2019n arfer gwneud. Doedd fy ngw\u0302r ddim mor awyddus; mae o\u2019n fachgen o\u2019r ddinas ac yn cael trafferth bod mewn lleoliad mor bell o weddill y byd am gyfnod mor hir!"}, {"text_idx": "#000010", "text": "Mae Ben yn ganwr a chyfansoddwr o Efrog Newydd. Mae\u2019n re\u0302l Americanwr ac yn berfformiwr naturiol sydd wrth ei fodd a chynulleidfa \u2013 felly roedd Trefenter yn ychydig o sioc i\u2019w system! Pan ddaeth o yma am y tro cyntaf, roedd rhaid iddo brynu dillad newydd sbon! Mae o fel arfer yn byw a bod mewn siwtiau llachar o Saville Row, ond dywedais wrtho am brynu esgidiau glaw a ji\u0302ns!"}, {"text_idx": "#000011", "text": "Sut wnaethoch chi gwrdd?Roeddwn yn Llundain ar y pryd yn gweithio ar raglenni teledu Peppa Pig. Roedd y ddau ohonom yng Ngwobrau Animeiddio Prydain a gwnaethom gyfarfod yn y parti o\u0302l-sioe! Roeddwn ychydig yn amheus ar y dechrau gan ein bod mor wahanol i\u2019n gilydd, ond rhywsut rydyn ni\u2019n gweithio\u2019n dda! Mewn gwirionedd, gadewais fy swydd er mwyn rhedeg i ffwrdd i America i fod gyda Ben. Roedd hi\u2019n sicr yn brofiad newydd i fi!Ble yn America oeddech chi\u2019n byw?Ar y pryd, roedd Ben ar fin dechrau ei daith o amgylch America am 18 mis. Troais i fyny yn ei fflat yn Efrog Newydd tra roedd o\u2019n Massachussetts! Roedd fy nheulu yn meddwl fy mod wedi troi\u2019n wallgof gan fy mod ddim yn rhywun sy\u2019n mentro fel rheol, ond roedd hi\u2019n teimlo fel y peth iawn i wneud. Ond doeddwn i ddim wedi sylweddoli pa mor wahanol fyddai fy mywyd ar o\u0302l hynny."}, {"text_idx": "#000012", "text": "Beth oedd y prif heriau i ti?Doedd gennai ddim ffrindiau, teulu na chyfle i weithio gan fy mod yn trafaelio gyda Ben drwy\u2019r amser. Roeddwn i\u2019n eithaf isel fy ysbryd yn ystod y cyfnod hwnnw; roeddwn wedi arfer bod yn annibynnol ond roedd yn rhaid imi ddibynnu arno a gorfodi fy hun i wynebu ei gefnogwyr gyda gwe\u0302n. Yn ffodus, roedd Ben a minnau dod ymlaen yn dda iawn ac fe wnaethon ni ddiweddu fyny\u2019n priodi yn weddol gyflym!"}, {"text_idx": "#000016", "text": "Oedd! Fi oedd yr unig aelod o staff llawn amser; roeddwn i yno am bron i naw mlynedd ac oeddwn wrth fy modd, yn enwedig yn gweithio gyda\u2019r plant. Dim ond 4 oed oedd Harley Bird, actores Peppa Pig, pan ddechreuais felly gwyliais i hi\u2019n tyfu i fyny \u2013 roedden ni fel chwiorydd. Ond ar o\u0302l bod yn sengl cyhyd, roeddwn yn teimlo bod rhaid imi gymryd siawns a dilyn yr Americanwr golygus hwn, neu efallai fy mod yn difaru peidio am weddill fy mywyd!"}, {"text_idx": "#000018", "text": "Cefais fy magu mewn teulu creadigol. Mae fy nhad, Owen Williams, yn arlunydd hunan-ddysgedig, ac roedd fy mam-gu, Pat Williams, yn ddylunydd ffasiwn ar gyfer M&S yn y pedwardegau. Roedd hi\u2019n arfer mynd a fi i ddosbarthiadau darlunio bywyd pan roeddwn i\u2019n ychydig yn rhy ifanc i fod yna! Doeddwn i ddim yn anhygoel yn yr ysgol, ond roeddwn i wrth fy modd yn gwneud a darlunio pethau."}, {"text_idx": "#000020", "text": "Astudiais Darlunio ar gyfer Animeiddio ym Mhrifysgol Derby. Yn fy mlwyddyn olaf cefais rywfaint o brofiad gwaith gyda Doctor Who yng Nghaerdydd. Roeddwn i wrth fy modd bod ar y set! Cefais gyfle i weithio gyda\u2019r ti\u0302m dylunio i osod y set ar gyfer sesiwn yn Nhy\u0302 Tredegar gyda David Tennant.Rwyt wedi mentro i\u2019r byd cyhoeddi hefyd!"}, {"text_idx": "#000022", "text": "Beth wnaeth dy ysbrydoli i symud yn o\u0302l i Brydain?Dod yn fam. Roeddwn i eisiau magu fy mhlentyn rhywle sy\u2019n teimlo\u2019n ddiogel, lle nad oes rhaid i ni boeni am ddiwylliant gwn America, ble mae ymarferion gwn yn normal mewn meithrinfeydd."}, {"text_idx": "#000023", "text": "Wyt ti am ddod yn o\u0302l i Gymru?Dwi ddim yn meddwl y gallai Ben ymdopi, ac rydw i wedi hen arfer a\u0302 bywyd yn y ddinas erbyn hyn. Wrth gwrs, byddai\u2019n ymweld yn aml ac yn gwneud siw\u0302r bod Elodie yn adnabod ei gwreiddiau Cymreig ac yn dysgu rhywfaint o Gymraeg. Dwi bob amser yn dweud \u2018nos da\u2019 wrthi cyn iddi fynd i gysgu; mae hynny\u2019n bwysig iawn imi."}, {"text_idx": "#000026", "text": "Yn olaf, beth yw dy freuddwydion ar gyfer y dyfodol? Rydw i eisiau creu mwy o bethau! Lluniau, llyfrau a thecstilau. Rwy\u2019n bwriadu cychwyn cwrs sylfaen rhan amser yn astudio tecstilau; rwyf wedi dysgu fy hun sut i wneud hetiau a gwisgoedd, ac rwyf wrth fy modd yn gwni\u0308o dillad ar gyfer Elodie! Rwyf eisiau i Elodie fy ngweld yn gweithio ac yn gwneud yr hyn rwyf eisiau ei wneud yn ogystal a\u0302 bod yn fam. Rydw i eisiau bod yn arwr iddi; dyna fy mreuddwyd."}, {"text_idx": "#000027", "text": "Diolch i Jemima am rannu ei stori gyda ni, a phob lwc gyda phopeth! Os hoffech chi ddarganfod mwy, ewch i\u2019w gwefan: "}]